Vo finále 3. ročníka TMPG petangovej ligy zvíťazilo družstvo Slopak Bratislava nad tímom Prásk Bratislava 7:6 a vybojovalo si právo ako prvé slovenské družstvo v roku 2006 štartovať v Európskom pohári majstrov. Na Národnom guľodróme na Tyršovom nábreží sa uskutočnil aj odložený turnaj Zbohom leto. Zúčastnilo sa na ňom 35 družstiev z Rakúska a zo Slovenska. Najlepšou bola dvojica klubu Prásk Bratislava Lančarič - Spevák na treťom mieste.
Petangová sezóna u nás pomaly vrcholí, po dvoch víkendových podujatiach je na programe už iba najstarší turnaj na Slovensku s názvom Novembrové gule. Uskutoční sa 29. októbra. Pred ním sa naši petangisti zúčastnia ešte na niekoľkých turnajoch v Rakúsku, Česku a Maďarsku. (slo)